

**Народно Читалище ‘’Пробуда-1928г.’’
 с. Богданов дол, общ. Перник**

Село Богданов дол, общ. Перник, обл. Перник
 ул. ‘’Хан Аспарух’’ № 73
E-mail: probudabogdanovdol@abv.bg
 GSM: 0896865628

**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „ПРОБУДА - 1928 г.”**

**С. БОГДАНОВ ДОЛ, ОБЩ. ПЕРНИК**

**ЗА 2018 г.**

Народното Читалище в селото е културно-просветно средище основано на 03.03.1928 год. Макар и малко по площ, само 115 кв. м. стремим се всички да продължим читалищната дейност в насока нужна и значима за населението в селото.

 През изтеклата 2018 год. Читалищното Настоятелство и членовете в селото са работили съвместно с Кметството за подобряване дейността и ежедневието на населението. Заседанията на Читалищното Настоятелство са провеждани периодично в зависимост от необходимост по повод предстоящи събития или въпроси. Присъстват повече от членовете на Настоятелството и са обсъждани, материалната база, финансово състояние и цялата дейност на Читалището.

ОСНОВНИ ДЕЙНОСТИ: БИБЛИОТЕЧНА, ЧИТАЛИЩНА.

**Библиотечна дейност;**

За нуждите на читалищната библиотека са набавени 38 тома литература, която е инвентирана и описана в инвентарните книги. Наличният библиотечен фонд е 8189 тома литература. Читателите са 53, а читателските посещения са 336. От тях за дома са 293, в читалня43. Ползвани са 28 тома справочна литература. Заетата литература през 2018 г. е 342 тома литература. Читалищната библиотека разполага целогодишно с периодични издания. Правят се различни справки по библиотечна дейност Подредени са 13 броя литературни витрини и 9 броя изложби за чествания и годишнини по календара на мероприятията на Читалището. В цялата Читалищна сграда през отоплителния период се отоплява единствено канцеларията на библиотекаря - секретар която е 9 кв.м. и при необходимост се включват ел. уреди. По преценка някои от мероприятията се провеждат в клуба на Пенсионера в селото.

**Читалищна дейност;**

 Към Читалището има 3 постоянно действащи колектива:

1. Певческа група - ФЖПГ ”Граовска китка”

2. Група за обичаи

3. Сурвакарска група

Празници, регионални,национални и международни:

**1**. 18.02.2018 г. ”Сирни заговезни” - празнуване с жители и гости на селото.

**2**. 24 02.2018 г. песни по случай „Тодоров ден”, съвместно с Клуба на Пенсионера.

**3**.01.03.2018 г. Проведен празник съвместно с клуба на Пенсионера и инвалида в селото по случай Празник на самодееца.

**4**.08.03.2018 г. Празник на жената.Съвместно с клуба на Пенсионера и неговите членове.

**5**.05.04.2018 г. Празнуване на черковния празник”Великден”.

**6**.06.05.2018 г.”Гергьовден” - празник на селото. Богата концертна програма с участието на певческата група и гости за празника.

**7**. Участие в гр. Трън „Гюрга Пинджурова”.

**8**.Участие в запис за предаване по телевизия Дестинация България.

**9**.01.06.2018 г. ”Слънчеви усмивки” - Певческата група пя песни с поздрав към децата по-случай празника на детето, имаше много игри, клоуни и много награди.

**10**.09.06 2018 г. Юбилеен концерт и празник по случай 90 години Народно Читалище в с. Богданов дол.

**11**.24.06.2018 г. „Енъовден” кв. Изток - Ладовица - Певческата група получи грамота за участие. Индивидуалната певица Параскева Михайлова спечели сребърен медал за участие.

**12**.08.07.2018 г. Международен фестивал на инвалидите -кв. Църква. Певческата група спечели златен медал за прекрасното представяне.

**13**.12.09.2018 г. ”Сбогом ваканция - здравей училище” - съвместен празник с Кметството в селото. Всички деца и гости в селото празнуваха края на ваканцията. Имаше песни, игри и много награди.

**14**.23.09.2018 г. Участие на певческата група в с. Шишковци, общ. Кюстендил. Наградени с грамоти. Участват и индивидуални изпълнителки: Параскева Михайлова и Румяна Данаилова.

**15**.01.10.2018 г. Певческата група участва в гр. Перник по повод”Световен ден на възрастните хора”.

**16**. 01.11.2018 г. Празник с участието на самодейците от селото, съвместно с клуба на Пенсионера.

**17**.21.11.2018 г.”Ден на Православната младеж и християнското семейство” - празник с жители и гости на селото, съвместно с клуба на Пенсионера.

**18**.16.12.2018 г. ”Добре дошъл Дядо Коледа” - Посрещане на белобрадия старец и веселие с много подаръци и лакомства за децата и гости на селото.

**ГРУПА ЗА ОБИЧАИ**

**1.** „Бабин ден„ - изложба на ястия и хлябове.Разиграване на обичая.

**2**.”Трифон зарезан” - Усмивка в чаша вино. Ритуално зарязване на лозето.

**3**.”Поклади” - Бабините трапези, представяне на обичая

**4**.”Сирни заговезни „Хамкане на халва и яйце”. Прескачане на огъня за здраве и берекет.

**5**.”Баба Марта” - празник с децата от селото.

**6**.”Тодоровден” - конни надбягвания с участници от селото и региона на Общината.

**7**.”Да събудим природата” - пролетен празник, почистване и засаждане на цветя и озеленяване на градинките пред Читалището и клуба на Пенсионера.

**8**.”Лазаровден, Връбница и Цветница” Празник с именниците съвместно с клуба на Пенсионера.

**9**.”Писани яйца” - детска работилница, рисуване на яйца с участието на деца и ученици от селото.

**10**.”Великден” - изложба на обредни хлябове и козунаци.

**11**.”Гергьовден” - празник на селото, представяне на обичая „Премуз”.

**12**.”Еньовден” - бране на билки по изгрев слънце с деца от селото.

**13**.”Дар от Природата” - изложба на ястия и предмети.

**14**.”Св.Св.Архангел Михаил” - храмов празник на черквата. Курбан със жителите и гости от селото

**15**.”Никулден” - изложба подредена на традиционни ястия и пити.

**16**.”Бъдни вечер” - разиграване на обичая с подредена трапеза.

**СУРВАКАРСКА ГРУПА;**

**1**.13.01.2018 г. Откриване на Сурвакарските празници. Разменно гостуване на групата в с. Лесковец. Палене на ритуалния огън в с. Богданов дол.

**2**.14.01.2018 г. Шествие на групата из селото „Да изгоним злото, да дойде доброто, за здраве и берекет”.

**3**.28.01.2018 г. Участие на групата в XXVII МФМИ гр.Перник.

**4**.10.02.2018 г. Участие на групата в гр.Раковски на XVIII МФ “ КУКОВЕ-РАКОВСКИ.”

**5**.25.02.2018 г.Участие на групата в гр Ямбол.

**6**.28.04.2018 г. Сурвакарската група участва във Варненски Карнавал.

През изтеклата година работещите в Читалището активно участват в обучения и работни срещи по актуални въпроси касаещи Читалищната дейност.

 Насоченост на дейността на Читалището:

1. Информационна.

2. Културна.

3. Образователна.

 Необходимост от:

1. Информационни услуги.

2. Консултантски услуги.

Читалището в с. Богданов дол има прекрасни членове които радеят за неговото съществуване. Всички ние поддържаме в приличен и чист вид сградата. Читалищното Настоятелство и жителите на с. Богданов дол полагат много усилия и старание да запазят традициите и духа на Будителите.

20.03.2019 г. Изготвил: библиотекар

с.Богданов дол /Милка Андреева/